Diari Oficial de la Generalitat Valenciana


Sumari del DOGV 7091, del 19-08-2013 (2013/8200)

Notificació de la interlocutòria dictada en el procediment d'adopció número 79/2013.
------------------------------------------------------------------------------------

### Dades del document

Número de DOGV
:   7091

Data del DOGV
:   19-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/8200


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'adopció número 79/2013.  
  
 [2013/8200]  
Adopció - 000079/2013  
De: Direcció Territorial de la Conselleria de Benestar Social.  
Procurador/a: -  
Contra: no consta.  
Procurador/a: -  
En el present procediment d'adopció número 79/2013 seguit a instàncies de la Direcció Territorial de la Conselleria de Benestar Social, s'ha dictat la interlocutòria següent:  
« Interlocutòria número 93/2013  
  
Castelló de la Plana, 22 de març de 2013.  
Fets  
Primer. El 10 de gener de 2013, el lletrat habilitat de la Generalitat Valenciana, en representació de l'entitat pública a què es referixen els articles 172,173 i 176.2 del Codi Civil en la redacció oferida per la Llei Orgànica 1/1996, de 15 de gener, de Protecció al Menor i disposició addicional 1a de la Llei 21/1987, d'11 de novembre, va presentar una sol·licitud de proposta prèvia d'adopció dels menors d'edat A. I., S. i J. R. D.V.  
Segon. Admesa a tràmit la sol·licitud, registrada amb el número 79/2013, i amb el consentiment dels adoptants, es va practicar l'audiència dels pares biològics (que van ser citats per edictes ja que estaven en parador ignorat, sense que comparegueren).  
Tercer. El ministeri fiscal va informar en el sentit de considerar procedent l'adopció dels menors d'edat perquè era el més adequat per a l'interés d'ells, segons informe del 20de març de 2013.   
Fonaments de dret  
Únic. L'article 175 del Codi Civil exigix per a l'adopció que l'adoptant siga major de 25 anys i que tinga, almenys, 14 anys més que l'adoptat, i que l'adoptat siga menor d'edat no emancipat. L'article 176 determina que per a iniciar l'expedient d'adopció és necessària la proposta prèvia de l'entitat pública a favor de l'adoptant o adoptants que la dita entitat haja declarat idonis per a l'exercici de la pàtria potestat. El Codi Civil en l'article 177 manifesta que: «haurà de consentir l'adopció, en presència del jutge, l'adoptant o adoptants». També preceptua que «hauran d'assentir a l'adopció en la forma establida en la Llei d'Enjudiciament Civil. 2N, els pares de l'adoptant que no estiguera emancipat, a no ser que estigueren privats de la pàtria potestat per sentència ferma o incursos en causa legal per a tal privació». Conforme a l'article 177.3 del Codi Civil «hauran de ser simplement oïdes pel jutge: 1r, els pares que no hagen sigut privats de la pàtria potestat, quan el seu assentiment no siga necessari per a l'adopció». L'article 1825 de la Llei d'Enjudiciament Civil de 1881, vigent d'acord amb el que disposa en la disposició derogatòria única de la Llei d'Enjudiciament Civil, de 7 de gener de 2000, establix que totes estes actuacions es practicaran amb intervenció del ministeri fiscal, que haurà d'emetre l'informe corresponent. L'article 108 del Codi Civil determina que «la filiació matrimonial i la no matrimonial, així com l'adoptiva, produïxen els mateixos efectes, d'acord amb les disposicions d'este Codi»; i diu l'article 109 del mateix cos legal que «la filiació determina els cognoms d'acord amb el que disposa la llei».   
  
En este cas concorren tots els requisits abans exposats, ja que tal com es desprén de la documental que es troba en actuacions, els adoptants i els adoptats tenen les edats requerides per la llei. S'han observat també els tràmits exigits, els adoptants han consentit l'adopció per mitjà de compareixences de data 27 de febrer de 2013, i han estat escoltats els pares biològics. El Ministeri Fiscal va informar favorablement sobre la procedència de l'adopció tal com consta documentat en la causa. Per tot això ha de constituir-se l'adopció en els termes interessats, amb les conseqüències inherents a esta constitució, i guardar la necessària reserva sobre la identitat dels adoptants, a fi d'evitar que la família d'origen tinga coneixement de la identitat dels nous pares adoptius.  
  
Part dispositiva  
En atenció al que s'ha exposat,  
José Luis Conde-Pumpido García, magistrat jutge de Primera Instància número 7 de Castelló,  
Acord: l'adopció dels menors d'edat A.I. (nascuda a Almassora, Castelló), el 26 de juny de 2006 i inscrita en el Registre Civil de la mateixa població, en la secció I, al tom 116, pàgina 033), S. (nascuda a Castelló el 6 de març de 2008 i inscrita en el Registre Civil de la mateixa població, al tom 700, pàgina 187) i J.R. (nascut a Castelló el 16 de gener de 2011 i inscrit en el Registre Civil de la mateixa població, al tom 746, pàgina 335), en favor del matrimoni proposat pel Consell d'Adopció de Menors (expedient núm. 12/06/2011), tot això en interés dels menors.   
Cal que es determinen els noms i cognoms dels menors en la forma legalment establida.  
Quan esta resolució siga ferma cal que es notifique per mitjà d'exhort als encarregats dels registres civils de Castelló i Almassora a fi que inscriguen l'adopció al marge de la inscripció de naixement dels adoptats, després de la qual cosa s'arxivarà este expedient.  
S'ha de notificar esta resolució al promotor de l'expedient, als pares biològics i al ministeri fiscal, i fer-los saber que contra esta resolució es pot interposar recurs d'apel·lació en el termini de 20 dies.  
 Per a la notificació als pares biològics Luis Demetrio Moreno i Isabel Vargas Fernández, en parador desconegut, s'han de publicar edictes en el tauler d'anuncis d'este jutjat i en el Diari Oficial de la Comunitat Valenciana.  
 De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros, que s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Uniu esta resolució al llibre d'actuacions definitives d'este jutjat, i deixeu testimoniança en les actuacions.  
Així, per esta interlocutòria meua, ho pronuncie, mane i firme.»  
I s'expedix per tal que siga inscrita en el butlletí oficial esmentat.  
  
  
Castelló de la Plana, 31 de juliol de 2013.- El secretari judicial: Pedro Moya Donate.